**APSTIPRINU**

Kuldīgas novada pašvaldības PII “Bitīte”

vadītāja Līga Megne

2022.gada 30.augusts

***ATTĪSTĪBAS PLĀNS***

***2022.-2025.gadam***

1. **Izglītības iestādes vispārīgs raksturojums**

Kuldīgas novada pašvaldības pirmsskolas izglītības iestādi „ Bitīte” apmeklē 228 izglītojamie no 1,5 līdz 7 gadu vecumam. Pirmsskola īsteno Pirmsskolas izglītības programmu, Speciālās pirmsskolas izglītības programma izglītojamiem ar valodas traucējumiem un jauktiem attīstības traucējumiem. Iestādē darbojas 12 bērnu grupas, no tām 6 grupas ir vispārizglītojošās grupas un 6 grupas ir speciālās izglītības grupas. Iestādei ir 12 stundu darba laiks, no 7:00 līdz 19:00.

1. **Īpašie izglītības iestādes piedāvājumi.**

Iestāde pastiprināti darbojas, mācību procesu plānojot saskaņā ar Brīvdabas pedagoģijas pamatprincipiem, lielu uzmanību veltot bērnu jēgpilna laika pavadīšanas iespējām jebkuros laika apstākļos un veselīga dzīves veida popularizēšanai. Jau kopš 1,5 gadu vecuma audzēkņi apgūst pašapkalpošanās iemaņas, noģērbjoties, apģērbjoties, sagatavojoties nodarbībai, sakārtojot darbošanās vietu, telpu pēc sevis, uzliekot sev ēdienu uz šķīvja, kas veicina viņu patstāvību.

Iestāde piedalās Vispasaules Āra nodarbību dienās (OutdoorClassRoomDay), kad neatkarīgi no gadalaika, daļa dienas vai pilna diena, ietverot mācību procesu, visas aktivitātes tiek rīkotas ārpus telpām. Iestādes teritorijā bērni sēj, stāda, audzē un rūpējās par augiem, pēta, eksperimentē, analizē, nepiespiesti mācoties dabas zinību pamatus.

Iestādes aktivitātēs tiek iesaistīti arī vecāki.

1. **Izglītības iestādes misija un vīzija.**

Izglītības iestādes misija- iestādē ir nodrošināta bērncentrēta vide, kurā īsteno kompetencēs balstītu pieeju integrētās rotaļnodarbībās, akcentējot izglītojamo personības un radošo spēju attīstību, mācību darba individualizāciju un diferenciāciju.

Izglītības iestādes vīzija – radīt apstākļus un vidi, lai bērns attīsta savas spējas un intereses ; attīsta dzīvei nepieciešamās domāšanas, sadarbības un pašvadības prasmes, lai veidotos kā aktīvs Latvijas pilsonis, lai būtu fiziski, emocionāli un sociāli gatavs pamatizglītībai.

1. **Izglītības iestādes stratēģiskie mērķi un uzdevumi.**

**Mērķis-** aktivizēt bērnu mācīšanās procesu, izmantojot darbā uz kompetencēm balstītās mācību metodes

**Uzdevumi:**

1. Pilnveidot pašvadītu mācību procesu iestādē.
2. Sniegt jēgpilnu atgriezenisko saiti.

**Novērtēšanas kritēriji:**

* 70 % bērni patstāvīgi izdara izvēli.
* 70 % bērni prot saplānot savu darbību, izvirzīt mērķi un novērtēt savu darbību.
* 70 % bērni prot sadarboties ar vienaudžiem un darboties komandā.
* 90 % grupas skolotāji prot plānot un vadīt pašvadītu mācību procesu un sniegt jēgpilnu atgriezenisko saiti bērnam.

**Mērķis-** bērnu drošības, emocionālo, psiholoģisko un sociālo vajadzību nodrošināšana.

**Uzdevumi:**

1. Atbalstošas un izzinošas vides izveide.

**Novērtēšanas kritēriji:**

* 100 % skolotāju savās grupās ir izstrādājuši atgādnes, piktogrammas, runājošās sienas.
* 70 % bērni jūtas pārliecināti par sevi un savām darbībām.
* 90 % bērni tiek iesaistīti daudzveidīgi praktiskā darbībā.

1. Pilnveidot sadarbību ar bērnu ģimenēm.

**Novērtēšanas kritēriji:**

* 80 % vecāku ir izpratne un informācija par iestādes koncepciju, darba virzieniem, bērnu sasniegumiem, attīstības gaitu, tempu.
* 100 % skolotāju akcentē informācijas nodošanu bērnu vecākiem.
* 80 % uzlabota un nostiprināta savstarpējā komunikācija ar bērnu vecākiem.

1. **Attīstības prioritāte un sasniedzamie rezultāti.**

**Attīstības prioritāte-** fiziskā mācību vide tiek pielāgota mācībām ar tehnoloģijām.

**Sasniedzamais rezultāti:**

1. Tiek efektīvi izmantoti digitālie rīki komunikācijā ar vecākiem.

**Kvalitatīvi:** 75 % vecāki pilnvērtīgi izmanto elektronisko žurnālu sistēmu (e-klase)

**Kvantitatīvi:** Tiek izmantotas elektroniskās platformas un dažādi digitālie rīki vecāku aptaujām, datu ieguvei un saziņai par mācību sniegumu, vajadzībām un atbalstu.

1. Tiek izmantotas tehnoloģijas, lai atbalstītu mācīšanās vajadzības ikvienam bērnam.

**Kvalitatīvi:** 90 %skolotāji kopīgi apgūst un pielieto digitālo rīku un tehnoloģiju lietošanu mācību procesā un ikdienā.

**Kvantitatīvi:** ir iespēja mērķtiecīgi, jēgpilni un plānveidīgi izmantot digitālās tehnoloģijas mācīšanās procesa ietvaros dažādās jomās.